1

**Informácia k poskytovaniu dotácií od 01.01.2023**

**Dotácia na stravu** je určená na zabezpečenie obeda a iného jedla dieťaťu v MŠ a v ZŠ, pričom dotáciu je   
možné poskytnúť:

- podľa § 4 ods. 3 písm. a) zákona o dotáciách na každé dieťa v MŠ alebo ZŠ, ak je v MŠ alebo ZŠ   
najmenej 50 % detí v HN;

- podľa § 4 ods. 3 písm. b) zákona o dotáciách na dieťa v HN alebo v ŽM, ktoré navštevuje MŠ alebo   
ZŠ;

- podľa § 4 ods. 3 písm. c) zákona o dotáciách na dieťa, ktoré navštevuje posledný ročník MŠ alebo ZŠ   
a žije v domácnosti, v ktorej si ani jeden člen domácnosti neuplatnil na toto dieťa nárok na sumu   
daňového zvýhodnenia na vyživované dieťa, ktoré nedovŕšilo 15 rokov veku.

K oprávnenosti detí je potrebné, aby mal zriaďovateľ preukázané, že ide o dieťa v HN, ŽM alebo, že ide   
o dieťa, na ktoré si zákonný zástupca neuplatňuje nárok na daňový bonus. **Podklady potvrdzujúce   
oprávnenosť detí na poskytnutie dotácie (napr. čestné vyhlásenie o neuplatnení si daňového bonusu,   
potvrdenie o posúdení príjmu domácnosti) uchováva u seba zriaďovateľ.**

Príjem domácností detí, ktorým bola poskytnutá dotácia v predchádzajúcom roku **z titulu dieťaťa v ŽM je   
potrebné v januári 2023 opätovne posúdiť a preto je nevyhnutné, aby si zákonní zástupcovia týchto detí, čo najskôr predložili formulár na posúdenie príjmu na UPSVaR**, aby v mesiaci január 2023   
mohli zriaďovateľovi predložiť potvrdenie o posúdení príjmu domácnosti. V tejto súvislosti kladieme   
osobitne dôraz na kontaktovanie zákonných zástupcov detí z Ukrajiny, aby mali časový priestor na   
predloženie formulárov na posúdenie príjmu, aj vzhľadom na jazykovú bariéru. Zmeny v oprávnenosti detí   
do konca mesiaca január 2023 zriaďovateľ oznamuje úradu v zmysle § 4 ods. 10 písm. a) zákona   
o dotáciách.   
  
V prípade **detí bez nároku na daňový bonus** rodič dieťaťa zriaďovateľovi na nový rozpočtový rok   
predkladá **nové čestné vyhlásenie** o neuplatnení si nároku na daňový bonus, **bez ktorého zriaďovateľ   
dieťa nemôže zahrnúť do zoznamu oprávnených detí.**  
Ďalšie informácie k poskytovaniu dotácií a oprávnenosti detí sú uvedené na webovom sídle ústredia:   
Dotácie pre deti na stravu a školské potreby > ÚPSVaR (gov.sk)

2 Ustanovenie § 4 ods. 9 zákona o dotáciách umožňuje poskytovanie dotácie na stravu v danom školskom polroku aj v prípade, ak sa zmenia príjmové pomery domácnosti detí v HN a v ŽM.